钦定古今图书集成/明伦汇编/氏族典/第275卷 > 王骥
## 钦定古今图书集成/明伦汇编/氏族典/第275卷 > 王骥

按《名山藏勋封记﹕》：“靖远伯王骥，束鹿人。正统七年，以
兵部尚书总军云南，剿平麓川寇，封推诚宣力武臣、
特进荣禄大夫、柱国伯，禄千二百石，身免一死，子孙
世指挥同知。八年，复征麓川，擒获党贼者六十馀人。
九年，加禄米三百石。十三年，总督军务，征剿孟养。贼
子思机发，首夺金沙大江，攻破贼栅，擒获贼党。十四”
年剿杀湖、贵苗贼首划平王。景泰元年予世加，禄米
百石，赐券。天顺元年改封奉天翊卫、推诚宣力守正
文臣、特进光禄大夫、柱国，加禄百石，凡伯。十一年卒，
赠侯，予谥。子瑺嗣。成化七年，添嗣。十九年，宪嗣。正德
十年，瑾嗣。万历元年，学诗嗣。卒亡子。四年，弟学礼嗣。